# Aarteenmetsästäjä

### Wikipedia

Aarteenmetsästäjä, alkuperäinen nimi Relic Hunter, on amerikkalainen televisiosarja, jota esitettiin vuosina 1999-2002 kolmen kauden verran. Sarjan pääosissa nähtiin Tia Carrere (Sydney Fox) ja Christien Anholt (Nigel Bailey). Sihteerikköä esitti Lindy Booth kaksi ensimmäistä kautta, kolmannella kaudella hänen tilalleeni otettiin Tanja Reichert. Suomessa sarjan on esittänyt televisiokanava Nelonen.

Varoitus: Seuraava kirjoitus paljastaa yksityiskohtia juonesta.

Aarteenmetsästäjässä seurataan Indiana Jonesin naispuolista vastinetta, amerikkalaista seikkailija-arkeologi Sydney Foxia (Carrere) joka matkustelee maailmalla aarteita etsien, konservatiivisen brittiläisen kollegansa Nigel Baileyn (Anholt) kanssa. Apua matkoillaan he saavat sihteeriltään Claudialta (Booth) joka toimittaa heille tietoja yliopistolta käsin. Yliopisto on fiktiivinen Trinity College jossa Fox toimii myös professorina.

Kunkin jakson alussa nähdään takauma jossa jakson aiheena olevaa muinasesinettä käytetään ennen sen katoamista, varastamista tai piilotusta. Takaumasta siirrytään nykypäivään ja Foxiin ja Baileyyn joita keräilijä, museon edustaja tai joku muu taho pyytää etsimään nimenomaisen esineen. Useimmissa jaksoissa kaksikko matkustaa ympäri maailman jäljittäen aarre-esinettä. Matkoillaan he kohtaavat kilpailevia aarteenetsijöitä jotka toisinaan antavat tilaisuuden esitellä Foxin osaamista kamppailulajeissa. Lopulta tehtäväksi jää löytää esine ja palauttaa se oikealle omistajalle tai museoon. Kunkin jakson lopuksi Trinity Collegessa kerrotaan mitä reliikille on tapahtunut.

Aarteenmetsästäjän juonien pohjalle otetaan ripaus aitoa historiaa joka dramatisoidaan tv-sarjaan sopivaan formaattiin.Sarja esittää historiallisen tutkimuksen ja arkeologian uudessa valossa. Pölyisen toimiston sijaan Fox ja Baily seikkailevat maailmalla ja selviytyvät pahoistakin tilanteista vaarallisia tehtäviä suorittaessaan. Jakoissa on monesti koomisia tilanteita toiminnan keskellä keventämässä tilannetta. Fox osoittaa pitävänsä puolenssa ja selviytyvänsä kiperistä tilanteista joihin useasti joudutaan. Baileyn ja Foxin välillä ylläpidetään seksuaalista jännitettä, ja vielä lisää mielenkiintoa tuo Foxin vaatetus joka on hetkittäin hyvinkin kursailematonta. Foxin ja Baileyn suhde ei kuitenkaan ole pääosassa sarjan juonikuvioita vaan pienenä sivuteemana.

Juonipaljastukset loppuvat tähän.

Aarteenmetsästjällä on monia yhtymäkohtia Tomb Raider -sarjan peleihin ja elokuviin, päähenkilön ulkonästö ja sarjan alkuperäisestä nimestä Relic Hunter alkaen, joka on käytännössä synonyymi.

## [muokkaa] Aarteenmetsästäjä muilla kielillä ja TV-kanavilla

- Espanja: La Cazatesoros (Telecinco)
- Brasilia: Caçadora de Reliquias (Rede Record)
- Saksa: Relic Hunter - Die Schatzjägerin (Pro7)(ATV+)
- Italia: Relic Hunter (Italia1)
- Ranska: Sydney Fox l'aventurière (M6)
- Slovakia: Lovkyňa Tajomstiev (Markíza sekä Joj)
- Unkari: Az elveszett ereklyék fosztogatói (TV2 sekä AXN)
- Ruotsi: Kultjägarna (Kanal 5)

## [muokkaa] Aiheesta muualla

- Aarteenmetsästäjä IMDb:ssä (englanniksi)
- Tia Carrere IMDb:ssä (englanniksi)
- Christien Anholt IMDb:ssä (englanniksi)

Haettu osoitteesta http://fi.wikipedia.org../../../a/a/r/Aarteenmets%C3%A4st%C3%A4j%C3%A4.html

Luokka: Draamasarjat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Italiano
- Português